Ավանդությունների համաձայն, որոնց մի մասն արտացոլված են «Իլիական» և «Ոդիսական» պոեմներում, պատերազմի առիթը Տրոյայի Պրիամոս թագավորի որդի Պարիսի (Ալեքսանդր) կողմից Սպարտայի թագավոր Մենելայոսի կնոջ՝ Հեղինեի առևանգումն էր։ Օգնության կանչելով հունական պետությունների արքաներին` Մենելայոսն ու նրա եղբայր Ագամեմնոնը մեծ նավատորմով ուղևորվել են դեպի Տրովադա։ Տասը տարի հույները պաշարել են Տրոյան, ապա խորամանկորեն գրավել քաղաքը (այսպես կոչված, տրոյական ձիու շնորհիվ)։